་ལས་བྱུང་བའི༔གཟུགས་སྒྲ་དྲི་རོ་རེག་བྱ་ཆོས༔འདོད་ཡོན་ལྔ་ཡི་མཆོད་པ་འབུལ༔དགྲ་བོ་བརླག་པའི་ཕྲིན་ལས་མཛོད༔རུ་ཙ་ཏྲི་ས་མ་ཡ༔སརྦ་རཱུ་པ་ཤཔྡ་གནྡྷེ་རཱ་ས་སྤཪྴེ་པཱུ་ཛ་ཧོཿདགྲ་བོའི་ཕུང་པོ་ལས་གྲུབ་པའི༔བདུད་རྩི་ལྔ་ཡི་མཆོད་པ་འབུལ༔ཤ་རུས་གཏོར་མའི་མཆོད་པ་འབུལ༔རཀྟ་ཁྲག་གི་མཆོད་པ་འབུལ༔དྲག་པོའི་མངོན་སྤྱོད་ཕྲིན་ལས་ཀྱིས༔དགྲ་བོ་བརླག་བསྒྲལ་ཕྲིན་ལས་མཛོད༔རུ་ཙ་ཏྲི་ས་མ་ཡ་མ་ཧཱ་པཉྩ་ཨ་མྲྀ་ཏ་བ་ལིང་ཏ་རཀྟ་ཁཱ་ཧི༔དེ་ནས་བསྟོད་པ་བྱ༔ཡང་བསྲེག་རྫས་ལིང་རོ་བྱང་བུ་ལ༔ན་མོ༔དཀོན་མཆོག་གསུམ་དང་རྩ་གསུམ་ཆོས་སྐྱོང་བཙན་རྒོད་ཆེན་པོའི་བདེན་པས་དགྲ་བོ་ཆེ་གེ་མོའི་བླ་སྲོག་རྣམ་པར་ཤེས་པ་བསྲེག་རྫས་ལིང་རོ་བྱང་བུ་འདི་ལ་ཁུག་ཅིག་བསྟིམ་ཅིག་ཛ་ཛཿདེ་ནས་དགྲ་བོའི་ཤ་ཁྲག་སྲོག་དབུགས་དཀོར་དང་བཅས་པ་འབྲས་ཕུར་ཀྱིས་གཅུས་པ་ལྟར་ལྷག་མེད་དུ་བླངས་ནས་བཙན་རྒོད་ཆེན་པོའི་ཞལ་དུ་སོང་བར་བསམ་ལ་འབུལ་བ་ནི༔ཧཱུྃ༔དགྲ་བོ་ཆེན་པོ་བསྒྲལ་བ་ཡི༔ཤ་ཁྲག་སྲོག་དབུགས་དཀོར་དང་བཅས༔བཙན་རྒོད་ཆེན་པོའི་ཞལ་དུ་བསྟབས༔ལྷག་མ་མེད་པར་ཧབ་ཐོབ་རོལ༔རུ་ཙ་ཏྲི་ཧུར་ཐུམ་མ་ཧཱ་མཱཾ་ས་རཀྟ་ཙིཏྟ་ལ་ཁཱ་ཧི༔དེ་ལྟར་ལན་གྲངས་བརྒྱ་སྟོང་ཕུལ༔དེ་ནས་གོང་ལྟར་ཉེར་སྤྱོད་འདོད་ཡོན་དང་༔སྨན་གཏོར་འབུལ་ཞིང་བསྟོད་པ་བྱ༔སླར་ཡང་ཁྲག་སྐྱེམས་བདུན་ནམ་ཉེར་གཅིག་ཕུལ༔དེ་ནས་བཤགས་པ་བྱ་བ་ནི༔ཧོཿབཙན་རྒོད་ཆེན་པོའི་སྤྱན་སྔ་རུ༔བདག་གི་ཉེས་འགལ་ཅི་མཆིས་པ༔སྔགས་བཟླས་མ་དག་རྫས་མ་འབྱོར༔མཐོལ་ལོ་བཤགས་སོ་བཟོད་པར་གསོལ༔བཛྲ་ས་མ་ཡ་ཨ་ཨཱཿདེ་ནས་གཤེགས་གསོལ་བྱ་བ་ནི༔ཀྱཻ༔བཙན་རྒོད་ཤན་པ་སྐྱ་གཅིག་པོ༔སྲོག་གི་འཁོར་ལོའི་རྟེན་ལ་གཤེགས༔བྱམས་དང་བརྩེ་བས་བདག་གྲོགས་མཛོད༔དགྲ་རྣམས་མ་ལུས་བརླག་པར་མཛོད༔བཛྲ་མུཿནམ་གྱི་སྲོད་ལ་འདི་བྱ་དུས༔བསྲེག་པའི་ཐལ་བ་བག་ཟན་ལ༔བསྲེས་ནས་དགྲ་བོའི་གཟུགས་གཉིས་བྱས༔སྙིང་གར་ནྲྀ་ཡིག་མིང་རུས་ལོ་འབྱུང་བཅས༔གང་ཤེས་དབུ་མེད་ཡི་གེར་བྲིས༔མནན་པའི་རུས་པ་གཞུག་བྱས་ཏེ༔དབུ་ཅན་བྲིས་པས་ཟེར་མིང་གི༔སྙིང་གར་གཞུག་ཅིང་དེ་གཉིས་ཀ༔བྲུབ་ཁུང་ནང་དུ་བཞག་བྱས་ནས༔མནན་འཕང་གཉིས་ཀ་དེ་ལ་བྱ༔ས་མ་ཡ༔རྒྱ་རྒྱ་རྒྱ༔དེ་ནས་དྲག་སྒྲུབ་ཐེམ་པ་ལ༔དཀྱིལ་འཁོར་གྲུ་བཞི་མདའ་གང་བའི༔དབུས་སུ་བྲུབ་དོང་གྲུ་གསུམ་པའི༔ནང་ནི་རིམ་པ་གསུམ་དུ་བྱ༔བང་རིམ་དང་པོ་དུག་དང་མཆོད་རྟེན་ལ༔གཉིས་པར་ཁྲག་སྣ་ཚོགས་ཚད་བྱུག་པར་བྱ༔གསུམ་པ་དུག་གསུམ་དང་ནི་ཕུང་ས་དང་༔དམེ་ས་འདྲེ་ཚུགས་ས་དང་ས་རལ་ས༔བྱུག་ཅིང་བཏབ་པའི་ནང་དུ་ལིང་ག་ལ༔ཚེ་ཟད་གསུམ་དང་དུག་གསུམ་རྫས་སུ་བྱུགས༔ཁྱི་སྤུ་ར་བལ་ཕྱིར་བཀལ་སྐུད་པས་བཅིང་༔བྲུབ་ཁུང་ཁ་ལ་རྡོ་རྗེ་རྒྱ་གྲམ་དང་༔གཡུང་དྲུང་རི་རབ་ཛ་ཁྲམ་གྱིས་བསྐོར་བའི༔རི་མོ་བྲིས་པས་གཡམ་པས་ཁ་བཅད་བྱ༔གྲུབ་དོང་མཐའ་བསྐོར་གཏོར་མ་དཀར་སེར་དམར༔ལྗང་ཁུ་ཁ་དོག་བཀྲ་བ་རེ་རེ་ལ༔འབྱུང་ལྔའི་བཙན་གཟུགས་སམ་ནི་འབྱུང་བཞིའི་སྙིང་པོ་བཙུག༔དེའི་ཕྱི་རིམ་འཁོར་ཡུག་ལ༔མདའ་དར་བརྒྱད་དང་མདུང་དར་བརྒྱད༔ཁྱི་ཡང་ཁ་དོག་ལྔ་པོ་ལ༔བྱ་ཡང་དེ་ལྟར་ལྔ་རེ་དང་༔མི་ཡང་དེ་ལྟར་ཁ་དོག་ལྔ༔ཕྱོགས་བཞིར་བཞག་པ་བཅའ་གཞིའོ༔དཀྱིལ་འཁོར་དབུས་ནི་ཁོད་སྙོམས་ལ༔མཐའ་ནི་དབུ་ཕྱོགས་སོ་སོ་ཡི༔ཁ་ཏོག་བྱ་ཞིང་ལས་དབྱིབས་ཀྱིས༔མེ་རིས་བྱ་ཞིང་བྲུབ་ཁུང་གི༔ནུབ་ནས་རང་ལ་ཁ་བལྟ་བའི༔མཁར་ཐབས་དམར་པོ་མཛེས་མཐོའི་སྟེང་༔དམར་གཏོར་གཅིག་གི་མདུན་དུ་མི༔སྟེང་དུ་བྱ་ལ་རྒྱབ་ཏུ་ཁྱི༔དམར་པོའི་ཁ་ཏོག་བྱས་པ་ལ༔བཙན་གྱི་ཙཀླི་སྲོག་འཁོར་དང་༔མདའ་དར་མདུང་དར་དམར་པོ་བཙུག༔སྙིང་དང་ཤ་དར་ཚིག་དར་བཙུག༔སྐེད་ན་ཁྱི་དམར་རྟ་དམར་རམ༔བྱ་དམར་སྙིང་སོགས་བཙུག་པར་བྱ༔ཡང་ན་ས་དམར་རྡོ་དམར་དང་༔ཤིང་དམར་ཁུ་བས་བསྒྲིལ་བ་ཡི༔སྙིང་དང་མི་རོ་མང་པོ་འཕང་༔མཐའ་མར་མཆོད་པའི་བྱེ་བྲག་ལ༔ཤ་ཁྲག་ཟས་སྣ་སྐྱེམས་མཆོད་དང་༔ཉེར་སྤྱོད་འདོད་ཡོན་སྨན་གཏོར་རཀ༔འབྲུ་དང་བཟང་དྲུག་སྨན་ཚོགས་བཤམས༔དེ་ནས་དྲག་པོའི་ལས་སྒྲུབ་ལ༔རང་ཉིད་སྐད་ཅིག་གིས་ཡི་དམ་དྲག་པོ་ཧེ་རུ་ཀའི་མདུན་དུ་ཟངས་མཁར་དམར་པོ་རབ་ཏུ་མཐོ་ལ་རྒྱ་ཆེ་ཁྱོན་ཡངས་པའི་ནང་དུ་རུ་ལས་བཙན་རྒོད་སྲོག་ལེན་དམར་པོ་ཟངས་རི་ལ་ཉི་མ་ཕོག་པ་ལྟར་དམར་ཞིང་གསལ་བ་ཁྲོ་གཏུམ་རྔམས་ཤིང་བརྗིད་པ་སྤྱན་གསུམ་སྡང་མིག་ཏུ་གཡོ་ཞིང་ཚེམས་དང་མཆེ་བ་གངས་རི་ལྟར་དཀར་བ༔སྨ་ར་ལས་མེ་འབར་ཞིང་སྨིན་མ་ལས་གློག་འཁྱུགས་པ༔ཁྲོ་གཉེར་སྡུད་ཅིང་ཞལ་གདངས་ཤིང་ལྗགས་འདྲིལ་བ༔དབུ་ལ་ཟངས་རྨོག་དང་སྐུ་ལ་ཟངས་ཁྲབ་གསོལ་བ༔ཕྱག་གཡས་མདུང་དར་དམར་པོ་དང་གཡོན་པས་ཟངས་ཞགས་བསྣམས་པ༔ཡུམ་མཆོག་སྲོག་ལེན་ཁྲག་མིག་མ་སྦས་ཚུལ་གྭའུ་གྲུ་བཞི་བའི་རྣམ་པར་གནས་པའི་ནང་དུ་རྩ་བའི་བཙན་འཁོར་སུམ་བརྒྱ་དང་དྲུག་ཅུ་གནས་པ་མགུལ་བརྒྱན་གྱི་ཚུལ་དུ་ཐུགས་ཀར་གབ་པ༔རྟ་དམར་ཀྭ་ཞུར་ལ་བཅིབས་ཤིང་ཟངས་ཀྱི་སྒྲ་སྲབ་ལ་བྱུ་རུ་དང་རཱ་གའི་ཕོག་བུ་དང་ཨ་ལུང་བཀྲ་བ་སྦྲུལ་ནག་པོའི་སྲབ་མདའ་དང་༔སེར་ཁྲའི་གོང་ཐག་དང་དམར་ཁྲའི་གློ་དང་༔དཀར་ཁྲའི་སྨད་བྱས་པ༔རྟ་ཡི་མིག་ནས་མེ་ཞགས་འཕྱོ་ཞིང་སྣ་ནས་སེར་རླུང་འཚུབས་ཤིང་༔ཁ་རླངས་ལས་ན་བུན་འཕྱོ་ཞིང་ནམ་མཁའ་སྤྲིན་གྱིས་ཁེབས་པར་བསྒོམ༔དེའི་སྔོན་དུ་བྱུ་རུའི་མི་ཆེན་གྱིས་ཀི་སྒྲ་ལྷང་ལྷང་སྒྲོགས་ཤིང་གཅེར་རྒྱུག་བྱེད་པ༔སྟེང་དུ་བཙན་བྱ་དམར་པོས་ཤ་ཤ་ཁྲག་ཁྲག་ཟེར་ཞིང་རྐན་སྒྲ་ཐག་ཐག་བསྡེབས་པ༔རྒྱབ་ཏུ་བཙན་ཁྱི་དམར་པོ་ཟུག་ཅིང་འདུར་བ༔དྲན་པ་ཙམ་གྱིས་གནས་སུ་སླེབས་ཏེ་བསམ་པ་ཙམ་གྱིས་དམག་དཔུང་འགྱེད་ཅིང་༔བརྣག་པ་ཙམ་གྱིས་དགྲ་བཟུང་ཞིང་དགྲ་སྲོག་གཅོད་པ༔རྦད་པ་ཙམ་གྱིས་དགྲ་བོ་གསོད་ཅིང་༔བཅོལ་བ་ཙམ་གྱིས་ཕྲིན་ལས་གྲུབ་པར་བསྒོམ༔དེའི་མདུན་དུ་ཟངས་ཐང་དམར་པོ་རབ་ཏུ་འཇིགས་པ་རྒྱ་ཆེ་ལ་ཁྱོན་ཡངས་པའི་དབུས་སུ་གནམ་ལྕགས་ལས་གྲུབ་པའི་གྲུ་གསུམ་ལྕགས་ཀྱི་ཁང་སྒྲོམ་ནག་པོ་འཇིགས་སུ་རུང་བ༔ཕྱི་ན་ཞེ་སྡང་དམྱལ་བའི་མེ་དཔུང་འབར་ཞིང་༔ནང་དུ་གཏི་མུག་གི་མུན་པ་ནག་པོ་རབ་ཏུ་འཐིབས་ཤིང་ང་རྒྱལ་གྱི་ཐོག་སེར་དྲག་པོ་འབེབ་ཅིང་འདོད་ཆགས་ཀྱི་ཁྲག་མཚོ་ཁོལ་བ་ཕྲག་དོག་གི་ནད་རླུང་སྔོ་དམར་དུ་གཡོ་ཞིང་འཚུབས་པ་དུག་དང་ནད་ཀྱི་ན་བུན་འཐིབས་པའི་ཀློང་དུ་སླེབས་པ་ཙམ་གྱིས་དྲན་མེད་དུ་བརྒྱལ་ཞིང་མྱོས་ཏེ་སྒོ་གསུམ་འཆིང་ཞིང་རྨུག་འཐིབས་ཐིབ་བྱེད་ཅིང་སྐྱོབས་པའི་ལྷ་སྲུང་དང་བཙན་ཐབས་སུ་ཕྱེ་ཞིང་བྲལ་བའི་རང་བཞིན་ཅན་དུ་གྱུར་པའི་དབུས་སུ༔དམ་ཉམས་པའི་དགྲ་བོ་དེའི་བླ་ཚེ་བསོད་ནམས་ཐམས་ཅད་འདུས་པའི་ངོ་བོ་ནྲྀ་ཡོངས་སུ་གྱུར་པ་ལས༔རཱུ་པ་ཁ་ངུ་བ་མིག་ཤི་མིག་ལག་པ་མྱ་ངན་གྱི་ཕྱག་རྒྱ་ཅན་རྐང་ལག་ལྕགས་སྒྲོག་གིས་བསྡམས་པ༔བུ་ག་དགུ་ནས་ཁྲག་འཛག་པ་མདོག་སྔོ་ལ་མདངས་ཉམས་པ་ཧམ་པ་སྐྱ་བ་རིད་པ་ཕྱི་དབུགས་དང་བྲལ་ཞིང་ནང་དབུགས་མ་ཆད་པ་ཙམ་འདར་ཕྲི་ལི་ལི་བྱེད་པའི་རང་བཞིན་དུ་གྱུར༔བྲུབ་དོང་དེ་ཡི་འོག་རིམ་ལ་དུག་དང་ནད་མུག་གི་ངད་རླངས་གཡོ་ཞིང་བང་རིམ་ལས་མཚོན་ཐུན་གྱི་ཆར་པ་འབེབས་པ༔སྟེང་རིམ་ན་བླ་འཛིན་གྱིས་དྲྭ་བ་དཀྲིས་ཤིང་བླ་འགུགས་ཀྱི་ལྕགས་ཀྱུ་འཕྲོ་ཞིང་འདུ་བ༔དགྲ་བོའི་བླ་དེ་རྡོ་ཁབ་ལེན་གྱིས་ལྕགས་ཕྱེ་རྔུབ་པ་བཞིན་དུ་བསྡུས་ཏེ་ལིང་ག་ཐིམ་པར་བསམ༔བྲུབ་དོང་ཕྱིའི་ཤར་དུ་ཆུ་བཙན་མི་དཀར་རྟ་དཀར་ཅན་མདུང་དར་དང་ཞགས་པ་བསྣམས་ནས་དགྲ་བོའི་ཁྲག་འཇོམས་པ༔ལྷོ་རུ་ས་བཙན་སེར་པོ་མདུང་དར་དང་ཞགས་པ་བསྣམས་ནས་དགྲ་བོའི་ཤ་ལ་རོལ་པ༔ནུབ་ཏུ་མེ་བཙན་དམར་པོ་མི་དམར་རྟ་དམར་ལ་བཅིབས་པ་མདུང་དར་དང་ཞགས་པ་དམར་པོ་བསྣམས་ནས་དགྲ་བོའི་སྲོག་རྩ་གཅོད་པ༔བྱང་དུ་རླུང་བཙན་མི་ལྗང་རྟ་ལྗང་ལ་བཅིབས་ཤིང་མདུང་དར་དང་ཞགས་པ་ལྗང་ནག་བསྣམས་ནས་དགྲ་བོའི་དབུགས་སྡུད་པ༔དེ་དག་ཐམས་ཅད་ཀྱི་སྐེད་པར་སྟག་རལ་དང་གཟིག་ཤུབ་ཀྱིས་བརྒྱན་ཅིང་རང་འདྲའི་འཁོར་ཚོགས་སྟོང་གིས་བསྐོར་ནས་དགྲ་བོའི་གཤེད་དུ་ཆས་པར་བསྒོམ༔གནམ་བཙན་མཐིང་ནག་འཁོར་ལོ་དང་རལ་གྲི་འཛིན་པས་བར་སྣང་ཐམས་ཅད་གང་བར་བསྒོམ༔ལྷ་ཚོགས་དེ་དག་ཐམས་ཅད་ཀྱི་ཐུགས་ཀར་ཡི་གེ་རུཿཨེཿབཾཿལཾཿརཾཿཡཾཿལས་འོད་ཟེར་དཔག་ཏུ་མེད་པ་འཕྲོས་ནས་འབྱུང་བ་ལྔ་ཡི་དབྱིངས་ནས་སྤྱན་དྲངས་ལ་བསྟིམ་མོ༔ཕྱོགས་མཚམས་སྟེང་འོག་ཐམས་ཅད་ནས་བཙན་རྒོད་ཤན་པ་ཆེན་པོའི་སྤྲུལ་པ་འབྱུང་བ་ལྔ་ཡི་དབྱིངས་ནས་བཙན་རྒོད་ལྔ་སྡེའི་ཚོགས་ཀྱི་དགྲ་བགེགས་རང་དབང་མེད་པར་བཀུག་ནས་ལིང་ག་ལ་བསྟིམས་ཏེ་མཐའ་ནས་བསྐོར་བར་བསམ༔སླར་ཡང་སྤྲུལ་པའི་ཕོ་ཉ་རྒྱུད་མི་ཆད་པ་འཕྲོས་ནས་དགྲ་བོའི་མི་ནོར་འཁོར་དང་བཅས་པ་བཀུག་འདྲེན་གསོད་གཅོད་ཀྱི་ལས་ལ་བརྩོན་པར་གྱུར༔དེ་ནས་སྤྱན་འདྲེན་པ་ནི༔རུ༔ཕྱོགས་ཕྱོགས་དག་ཀྱང་ཕ་གི་ན༔ཉི་མ་ནུབ་ཕྱོགས་ཕ་ཀི་ན༔བཙན་ཡུལ་ཟངས་ཐང་དམར་པོ་ནས༔བཙན་རྣམས་ཡོངས་ཀྱི་སྤྲུལ་གཞི་མཆོག༔བཙན་རྒོད་ཤན་པ་ཆེན་པོ་ཁྱོད༔དད་དང་དམ་ཚིག་གཉན་གྱིས་འབོད༔དགྲ་བོ་དམ་ཉམས་ཆེ་གེའི་བླ༔གང་ན་གནས་ཀྱང་ཁུག་ལ་ཤོག༔ལས་ཀྱི་ལིང་ག་འདི་ལ་ཕོབ༔ལྷ་ཁྱོད་མ་འགྱངས་གཤེགས་སུ་གསོལ༔བཛྲ་ས་མ་ཡ་ཛ་ཛཿབཾ༔ཕྱོགས་ཕྱོགས་དག་ཀྱང་ཕ་གི་ན༔ཉི་མ་ཤར་ཕྱོགས་ཕ་ཀི་ན༔འབྱུང་བ་ཆུ་ཡི་དབྱིངས་ཀློང་ནས༔ཆུ་བཙན་ཁྲག་འཐུང་ཆེན་པོ་ཁྱོད༔དད་དང་དམ་ཚིག་གཉན་གྱིས་འབོད༔དམ་ཉམས་དགྲ་བོ་ཆེ་གེའི་བླ༔ཁྲག་ཆུའི་ཁམས་ནས་ཁུག་ལ་ཤོག༔ལས་ཀྱི་ལིངྒ་འདི་ལ་ཕོབ༔ལྷ་ཁྱོད་མྱུར་དུ་གཤེགས་སུ་གསོལ༔བཛྲ་ས་མ་ཡ་ཛ་ཛཿལཾ༔ཕྱོགས་ཕྱོགས་དག་ཀྱང་ཕ་གི་ན༔ལྷོ་ཕྱོགས་དེ་ནི་ཕ་ཀི་ན༔འབྱུང་བ་ས་ཡི་དབྱིངས་ཀློང་ནས༔ས་བཙན་ཤ་ཟ་གསེར་འབར་བ༔དད་དང་དམ་ཚིག་གཉན་གྱིས་འབོད༔དགྲ་བོ་དམ་ཉམས་ཆེ་གེའི་བླ༔ས་དང་ཤ་ཡི་ཁམས་ནས་ཁུག་ལ་ཤོག༔ལས་ཀྱི་ལིངྒ་འདི་ལ་ཕོབ༔ལྷ་ཁྱོད་མྱུར་དུ་གཤེགས་སུ་གསོལ༔བཛྲ་ས་མ་ཡ་ཛ་ཛཿརཾ༔ཕྱོགས་ཕྱོགས་དག་ཀྱང་ཕ་གི་ན༔ཉི་མ་ནུབ་ཕྱོགས་ཕ་ཀི་ན༔འབྱུང་བ་མེ་ཡི་དབྱིངས་ཀློང་ནས༔མེ་བཙུན་སྲོག་ལེན་འབར་བ་ཁྱོད༔དད་དང་དམ་ཚིག་གཉན་གྱིས་འབོད༔དགྲ་བོ་དམ་ཉམས་ཆེ་གེའི་བླ༔མེ་དྲོད་ཁམས་ནས་ཁུག་ལ་ཤོག༔ལས་ཀྱི་ལིངྒ་འདི་ལ་ཕོབ༔ལྷ་ཁྱོད་མྱུར་དུ་གཤེགས་སུ་གསོལ༔བཛྲ་ས་མ་ཡ་ཛ་ཛཿཡཾ༔ཕྱོགས་ཕྱོགས་དག་ཀྱང་ཕ་གི་ན༔བྱང་ཕྱོགས་དེ་ནི་ཕ་ཀི་ན༔རླུང་བཙན་དབུགས་ལེན་མྱུར་ལྡན་ཁྱོད༔དད་དང་དམ་ཚིག་གཉན་གྱིས་འབོད༔དགྲ་བོ་དམ་ཉམས་ཆེ་གེའི་བླ༔དབུགས་རླུང་ཁམས་ནས་ཁུག་ལ་ཤོག༔ལས་ཀྱི་ལིངྒ་འདི་ལ་ཕོབ༔ལྷ་ཁྱོད་མྱུར་དུ་གཤེགས་སུ་གསོལ༔བཛྲ་ས་མ་ཡ་ཛ་ཛཿཨེ༔ཕྱོགས་ཕྱོགས་དག་ཀྱང་ཕ་གི་ན༔སྟེང་ཕྱོགས་དེ་ནི་ཕ་ཀི་ན༔འབྱུང་བ་ནམ་མཁའི་དབྱིངས་ཀློང་ནས༔གནམ་བཙན་ཚེ་བདུད་ནག་པོ་ཁྱོད༔དད་དང་དམ་ཚིག་གཉན་གྱིས་འབོད༔དགྲ་བོ་དམ་ཉམས་ཆེ་གེའི་བླ༔སེམས་དང་ནམ་མཁའི་ཁམས་ནས་ཁུག༔ལས་ཀྱི་ལིང་ག་འདི་ལ་ཁུག༔ལྷ་ཁྱོད་མྱུར་དུ་གཤེགས་སུ་གསོལ༔རུཿབཾཿལཾཿརཾཿཡཾཿཨེཿཙ་ཏྲི་བཛྲ་ས་མ་ཡ་ཛ་ཛ༔དེ་ནས་བཞུགས་སུ་གསོལ་བ་ནི༔རུ༔དཀྱིལ་འཁོར་ཕྱོགས་མཚམས་འཁོར་ཡུག་ཏུ༔གཙོ་བོ་བཙན་ཆེན་བཞུགས་སུ་གསོལ༔ཆུ་བཙན་དཀར་པོ་བཞུགས་སུ་གསོལ༔ས་བཙན་སེར་པོ༴མེ་བཙན་དམར་པོ༴རླུང་བཙན་ལྗང་ནག༴གནམ་བཙན་ནག་པོ༴བཀའ་སྡོད་འཁོར་བཅས་བཞུགས་སུ་གསོལ༔དགྲ་བོ་མ་ཤོར་མྱུར་དུ་སོད༔བཛྲ་ས་མ་ཡ་ཏིཥྛ་ལྷན༔དེ་ནས་ཕྱག་འཚལ་ལ༔ཧཱུྃ༔བཙན་རྒོད་འབར་བ་འཁོར་བཅས་ལ༔སངས་རྒྱས་བསྟན་པ་བསྲུང་བ་དང་༔བརྣག་པའི་དགྲ་བོ་བསྒྲལ་བའི་ཕྱིར༔གུས་པའི་ཡིད་ཀྱིས་ཕྱག་ཀྱང་འཚལ༔དེ་ནས་མངལ་གསོལ་ནི༔ཧོཿའཁོར་བཅས་མ་ལུས་ཐམས་ཅད་ཀྱིས༔བཀའ་སྲུང་དྲེགས་པ་མངའ་གསོལ་བཞིན༔བདག་གི་བཀའ་སྲུང་གཉན་པོ་ཁྱོད༔མི་འབྲལ་གྲོགས་སུ་མངའ་གསོལ་ལོ༔དེ་ནས་མཆོད་པ་འབུལ་བ་ནི༔ཧཱུྃ༔བཙན་རྒོད་འབར་བ་འཁོར་བཅས་ལ༔ཉེར་སྤྱོད་བདུན་གྱི་མཆོད་པ་འབུལ༔འདོད་ཡོན་ལྔ་ཡི་མཆོད་པ་འབུལ༔སྨན་གཏོར་རཀྟའི་མཆོད་པ་འབུལ༔དུང་གསེར་ཟངས་གཡུ་སྐྱེམས་མཆོད་འབུལ༔ཇ་ཆང་ཁྲག་གི་སྐྱེམས་མཆོད༴ཤ་སྣ་སྙིང་སྣའི་མཆོད༴འབྲུ་སྨན་ཟས་སྣའི་མཆོད༴ཕྱེ་མར་གཏོར་མའི་མཆོད་པ་འབུལ༔དགྲ་བོའི་མི་ནོར་ལོངས་སྤྱོད་དཀོར༔བཀའ་སྲུང་ཁྱོད་ལ་ཟས་སྐལ་གཏད༔དར་ཟབ་སྟག་གཟིག་གོས་ཀྱིས་མཆོད༔དགྲ་བོ་བཀུག་ཅིང་བསྒྲལ་བར་མཛོད༔ན་མཿསརྦ་ཏ་ཐཱ་ག་ཏ་བྷྱོ་བི་ཤྭ༴གྲྀཧྞ་ཨེ་དཾ་བ་ལིང་ཏ་ཁ་ཁ་ཁཱ་ཧི༔ལན་བདུན་གྱིས་མཆོད༔དེ་ནས་བསྟོད་པ་བྱ་བ་ནི༔ཧཱུྃ༔དམར་པོ་བཙན་གྱི་མྱེས་པོ་བ༔སྣང་སྲིད་ཁམས་ལ་མངའ་དབང་མཛད༔འབྱུང་བ་ལྔ་ཡི་བདག་པོ་སྟེ༔བསྟན་དགྲའི་སྲོག་གི་གཤེད་པོ་ཆེ༔སངས་རྒྱས་བསྟན་པའི་སྲུང་མ་མཆོག༔བཙན་རྒོད་འབར་བ་ཁྱོད་ལ་བསྟོད༔བདག་གིས་དཀའ་བ་དང་བླང་ནས༔ལྷ་ཁྱོད་མཆོད་གསོལ་སྒྲུབ་ལ་བརྩོན༔བཀའ་ཡི་སྲུང་མའི་མཆོག་ཏུ་བསྟེན༔འགྱང་ཞིང་གཡེལ་བར་མ་བྱེད་ཅིག༔ཕ་མ་བུ་ཚ་བཞིན་བརྩེས་སྐྱོངས༔ཡིད་ལ་བརྣག་པའི་དགྲ་བོ་འདི༔ལོ་ཟླར་འགྱངས་སུ་མ་ཤོར་བར༔ཞག་དང་ཟ་མར་མྱུར་དུ་སོད༔ཕྱག་རྡོར་ཤཱཀ་ཐུབ་པད་འབྱུང་སོགས༔བརྒྱུད་གསུམ་བླ་མ་རིག་འཛིན་གྱིས༔དམ་ཚིག་ཡིན་ནོ་དམ་མ་ཉམས༔བཀའ་བསྒོས་ཡིན་ནོ་བཀའ་མ་བཅོག༔དུས་ལ་བབ་པོ་ས་མ་ཡ༔དེ་ནས་འབོད་རྦད་བསད་པ་སོགས༔གང་སྐབས་བབས་ཀྱང་དེ་དང་སྦྱར༔དེ་ནས་མནན་པའི་ཐེམ་པ་ལ༔གོང་གི་བསད་སྔགས་ཀྱི་ཁྲག་དུག་ཐུན་གསུམ་ཡང་ཡང་བྲབ་ནས་བསད་རྟགས་ངེས་པར་མ་བྱུང་བར་དུ་འབད་ནས་མཐར་མི་བསད་མཚོན་གྱིས་དུམ་བུར་གཏུབ་ནས༔བཙན་རྒོད་ཆེན་པོའི་ཞལ་ཧོམ་དུ་མིང་རུས་བྱང་བུ་དང་བཅས་པ་བསྟབས་ནས་དུག་ཤིང་ཚེར་མ་ཅན་གྱི་མེ་ལ་བསྲེགས༔མཐར་ཐལ་བ་བག་ཟན་དང་བསྲེས་ལ་དགྲ་བོའི་གཟུགས་བྱེད་པའི་སྙིང་ཁར་མིང་རུས་ཡི་གེར་བྲིས་པ་གཞུག་ལ་གཅིག་མནན་པའི་ལིངྒ་དང་༔གཅིག་ལ་ཟོར་